Publication: Magyar Közlöny
Issue: MK-2001-37 (Year: 2001, Number: 37)
Era: 1990-2004
Section: Az egészségügyről szóló 1997. évi CLIV. törvény szerint a
Paragraph Index: 362

a) A munkabaleseti adatok alakulása az elmúlt évtizedben látszólag kedvező volt. Az 1980-as évek közepétől a bejelentett munkabalesetek abszolút száma évről évre egyenletesen csökkent. Míg 1989-ben több mint 80 ezer dolgozó szenvedett balesetet, 1998-ban csak 28 688. A csökkenésben közrejátszott a veszélyes nehézipari ágazatokban folyó tevékenység visszaszorulása, a munkanélküliség megjelenése, tehát a foglalkoztatottak és a munkahelyek számának csökkenése, valamint sok munkahelyen a termelés intenzitásának visszaesése. Az utóbbi évek adatai (az OMMF által felügyelt munkáltatóknál) a következők: Év Munkabaleset 1000 foglalkoztatottra vonatkozó gyakoriság Foglalkoztatottak száma** 1992* 45 230 12,27 3 686 300 1993* 40 314 11,79 3 418 800 35 919 10,81 3 323 200 33 471 10,36 3 231 000 30 910 9,68 3 132 000 28 896 9,04 3 196 000 28 688 8,75 3 276 800 * Korrigált adatok (a KSH adatai az úti baleseteket is tartalmazzák). ** KSH évkönyv adatai: alkalmazottak, szövetkezeti tagok, társas vállalkozás tagjai. Ugyanakkor az ellenőrzések tapasztalata szerint a munkahelyek biztonsági állapota romlott. Az 1998. évben először megállt a munkabalesetek számának több mint egy évtizede tartó egyenletes csökkenése. Ez jelzi, hogy a gazdaság élénkülésével a munkahelyi veszélyek és ártalmak fenyegetése fokozottan fog jelentkezni. Az 1000 főre jutó munkabalesetek száma kevéssé változott.

Source: https://magyarkozlony.hu/hivatalos-lapok/8045a6efec4e9cee33e95b767899aa4d30ad93d9/dokumentumok/41d604c3b33cf978f8aa24a3eeba9126589d509c/letoltes